خطیب نے اس واقعہ کونقل کرنے کے بعد خود ہی اسے ناقابل اعتبار ٹھہرایا ہے ، اس سلسلہ میں انھوں نے کئی باتیں لکھی ہیں ، ایک یہ کہ جن لوگوں نے امام احمد کی آزمائش کا ذکر کیا ہے ، ان میں کسی نے بھی یہ نہیں لکھا ہے کہ رؤیت باری کے بارے میں امام احمد سے سوال وجواب ہوا ، دوسرے قیس بن حازم کوناقابل اعتبار کہنا صحیح نہیں ہے ، ان کا شمار ممتاز تابعین میں ہوتا ہے ، تمام ائمہ حدیث ان کی وثاقت پرمتفق ہیں اور ان سے روایت کرتے ہیں ، خود ابن مدینی نے بھی ان سے متعدد روایتیں کی ہیں ، ظاہر ہے کہ ابن مدینی جس راوی سے خود روایت کرتے ہوں اس کو وہ ناقابل اعتبار ٹھہرائیں ، یہ کیسے ممکن ہے ؟
Entity: امام احمد — Type: /person/author, /person